**ПРАВИЛА ЗА ОТЧИТАНЕ ИНТЕРЕСИТЕ НА ЗАИНТЕРЕСОВАНИТЕ ЛИЦА**

**НА „БЪЛГАРСКИ ТРАНСПОРТЕН ХОЛДИНГ“ АД**

Чл. 1. Настоящите правила целят:

1.постигане на баланс между развитието на „Български транспортен холдинг“ АД и икономическото, социално и екологосъобразно развитие на средата, в която дружеството функционира;

2.привличане на заинтересованите лица в процеса на решаване на определени, изискващи тяхната компетенция и позиция въпроси.

Чл. 2. Заинтересовано лице е всеки член на управителния или контролен орган, включително лицата - представители на юридическо лице; акционер, който пряко и/или непряко притежава най-малко 25 на сто от гласовете в общото събрание на дружеството или го контролира, както и свързаните с тях лица; при сделки на дъщерно дружество заинтересовано лице е всеки член на управителния или контролен орган на дъщерното дружество, включително лицата - представители на юридическо лице; акционер, който пряко и/или непряко притежава най-малко 25 на сто от гласовете в общото събрание на дружеството както и свързаните с тях лица; когато те:

1. са страна, неин представител или посредник по сделката или в тяхна полза се извършват сделките или действията, или

2. притежават пряко и/или непряко поне 25 на сто от гласовете в общото събрание или контролират юридическо лице, което е насрещна страна, неин представител или посредник по сделката или в чиято полза се извършват сделките или действията;

3. са членове на управителни или контролни органи, представители на юридически лица, членове на такива органи или прокуристи на юридическо лице по т. 1 и 2.

Чл. 3. “Български транспортен холдинг“ АД насърчава сътрудничеството между дружеството и заинтересованите лица за повишаване на благосъстоянието на страните и за осигуряване на устойчиво развитие на компанията като цяло.

Чл. 4. „Български транспортен холдинг“ АД се задължава да предоставя необходимата информация за дейността на дружеството, финансовото му състояние и всяка друга информация, която е необходима и спомага за вземане на ориентирано и обосновано решение от страна на заинтересованите лица.